4. การประกอบธุรกิจของแต่ละสายผลิตภัณฑ์

บริษัทฯและบริษัทย่อย ประกอบธุรกิจผลิต และจัดจำหน่ายหนังสำหรับเบาะรถยนต์ โดยใช้หนังโค
หรือหนังกระบือในการผลิตหนังผืนสำเร็จรูป โดยผ่านกรรมวิธีฟอกย้อม และนำมาตัด
และ/หรือเย็บเป็นผลิตภัณฑ์ ซึ่งผลิตภัณฑ์และบริการอย่างครบวงจรของบริษัทฯ
เป็นการดำเนินงานตามคำสั่งของลูกค้า โดยสามารถแบ่งออกได้เป็น 7 กลุ่มหลักดังนี้

1. หนังผืนสำเร็จรูป (Finished Leather)

เป็นหนังที่ได้รับการทำสีและอัดลายเรียบร้อยแล้ว
พร้อมที่จะนำไปตัดเย็บสำหรับผลิตเป็นเบาะที่นั่งรถยนต์และอุปกรณ์ตกแต่งภายในรถยนต์ที่ใช้หนัง
ได้แก่ พวงมาลัย กระปุกเกียร์ เป็นต้น
โดยผู้ประกอบการธุรกิจเบาะหนังรถยนต์จะนำหนังผืนดังกล่าว ไปตัดเย็บขึ้นรูปเป็นเบาะรถยนต์เอง

ภาพ 1 หนังผืนสำเร็จรูป (Finished Leather)

2. ชิ้นงานหนังตัด (Cut Part)

สำหรับชิ้นงานหนังตัด เป็นการนำหนังผืนมาตัดเป็นชิ้น (Cut Part)
ซึ่งเป็นการผลิตตามความต้องการของผู้ประกอบการธุรกิจเบาะหนังรถยนต์
โดยผู้ประกอบการธุรกิจเบาะหนังรถยนต์กำหนดแบบ (Drawing)
ให้กับโรงงานผลิตรับไปดำเนินการฟอกย้อมตามกระบวนการผลิตและนำมาตัดเป็นชิ้นงานเพื่อขึ้นรูปตามแบบ
ซึ่งส่วนใหญ่เป็นชิ้นงานประกอบสำหรับหุ้มเบาะและแผงข้างประตูรถยนต์

ภาพ 2 หนังผืนที่ตัดเป็นชิ้น (Cut Part)

3. หนังหุ้มเบาะรถยนต์ (Trim Cover)

สำหรับหนังหุ้มเบาะรถยนต์เป็นการนำหนังผืนมาตัดและเย็บขึ้นรูป (Trim cover)
โดยโรงงานผู้ผลิตให้บริการเย็บเบาะที่นั่งรถยนต์เตรียมพร้อมสำหรับการประกอบขึ้นรูปเบาะรถยนต์

ภาพ 3 หนังหุ้มเบาะรถยนต์ ( Trim Cover )

4.  หนังที่ตัดและร้อยเป็นพวงมาลัยและกระปุกเกียร์ ( Steering Wheel & Gear Knob )

หนังสำหรับหุ้มพวงมาลัยและกระปุกเกียร์ เป็นการนำหนังผืนมาตัดร้อยขึ้นรูป
เป็นพวงมาลัยและกระปุกเกียร์รถยนต์
ซึ่งโดยส่วนใหญ่เป็นการรับจ้างช่วงการผลิตจากบริษัทผู้ผลิตเบาะนั่งและชิ้นส่วนสำหรับรถยนต์

ภาพ 4 หนังที่ตัดและร้อยเป็นพวงมาลัยและกระปุกเกียร์ ( Steering Wheel & Gear Knob )

4.  บริการรับพ่นสี ( Spray Service )

บริษัทรับบริการพ่นสีในรูปแบบของการจ้างผลิตโดยทางบริษัทจะทำการรับวัตถุดิบที่ใช้ในการผลิตมาจากลูกค้า
และดำเนินการผลิตตามรูปแบบที่ลูกค้าต้องการ

ภาพ 5 บริการรับพ่นสี ( Spray Service )

5.  บริการรับฟอกหนัง ( Tanning Service )

บริษัทบริการรับฟอกหนังในรูปแบบของการจ้างผลิต
โดยทางบริษัทจะทำการรับวัตถุดิบที่ใช้ในการผลิตมาจากลูกค้า
และดำเนินการผลิตตามรูปแบบที่ลูกค้าต้องการ

ภาพ 6 บริการรับฟอกหนัง ( Tanning Service )

6.  ผลิตภัณฑ์อื่นๆ ( Other products )

  ผลิตภัณฑ์พลอยได้จากกระบวนการในขั้นตอนต่างๆ เช่น หนังกาวจากขั้นตอนการฟอกและอื่น ๆ

ภาพ 7 ผลิตภัณฑ์อื่นๆ ( Other products)

ทั้งนี้ ผลิตภัณฑ์ของบริษัทฯ ได้รับการรับรองมาตรฐานสากล ISO/TS 16949 นับแต่ปี 2545
จนถึงปัจจุบัน สำหรับผลิตภัณฑ์และระบบงานทั้งหมด จากสถาบัน TUV Rheinland Group
ประเทศเยอรมนี ซึ่งเป็นมาตรฐานของผลิตภัณฑ์ที่เกี่ยวข้องกับอุตสาหกรรมยานยนต์
โดยการผลิตเป็นการรับจ้างผลิตตามคำสั่ง (Made to order) จากลูกค้าทั้งในและต่างประเทศ
ลูกค้าสามารถสั่งผลิตผลิตภัณฑ์ที่มีรูปแบบและคุณสมบัติเฉพาะ เช่น
หนังสัตว์ฟอกที่สามารถทำความสะอาดได้ง่าย (Cleaning Leather)
หนังสัตว์ฟอกไร้สารโครเมียม (Chrome-free Leather) เป็นต้น ซึ่งบริษัทฯ
มีทีมงานผู้เชี่ยวชาญและเครื่องจักรอันทันสมัย
สามารถรับงานผลิตผลิตภัณฑ์ได้ทุกรูปแบบและทุกความต้องการ
โดยเป็นการร่วมพัฒนากับลูกค้าโดยอ้อมของบริษัทฯ คือ บริษัทผู้ผลิตรถยนต์ (Car Maker)

สำหรับการได้รับเลือกให้เป็นผู้ผลิตหนังแท้สำหรับรถยนต์แต่ละรุ่นนั้น
ทางบริษัทฯจะต้องเริ่มต้นจากกการเสนอราคาแข่งขันกับผู้ผลิตรายอื่นๆ
รวมถึงการยืนยันคุณภาพของผลิตภัณฑ์ที่จะต้องตรงกับมาตรฐานด้านคุณภาพ
และมีกำลังการผลิตที่เพียงพอกับยอดประมาณการตลอดระยะเวลาตามอายุการผลิตของรถยนต์แต่ละรุ่น
(Model life) หลังจากขั้นตอนการคัดเลือก

ผู้ผลิตแล้ว ทางบริษัทฯจะเริ่มพัฒนาผลิตภัณฑ์ควบคู่ไปกับทั้งบริษัทผู้ผลิตรถยนต์และบริษัทผู้ผลิตเบาะนั่ง
และชิ้นส่วนสำหรับ

รถยนต์โดยตรง (First Tier Original Equipment Manufacturer หรือ 1^(st) Tier
OEM) จนกระทั่งถึงระยะเวลาที่รถยนต์รุ่นดังกล่าววางจำหน่ายในตลาด
ตลอดระยะเวลาที่รถยนต์แต่ละรุ่นมีการผลิตและจำหน่าย
ทางบริษัทฯจะได้รับคำสั่งซื้อและยอดประมาณการการผลิต
และทำงานร่วมกันอย่างใกล้ชิดกับบริษัทผู้ผลิตเบาะนั่งและชิ้นส่วนสำหรับรถยนต์โดยตรง
บริษัทฯจึงมีฐานะเป็นผู้ผลิตวัสดุและชิ้นส่วนสำหรับรถยนต์โดยอ้อม (Second Tier Original
Equipment Manufacturer หรือ 2^(nd) Tier OEM)

นอกเหนือจากการผลิตให้กับบริษัทผู้ผลิตรถยนต์ชั้นนำในประเทศ อาทิ โตโยต้า ฮอนด้า นิสสัน
มิตซูบิชิ ฟอร์ด มาสด้า เชฟโรเล็ต เป็นต้นแล้ว
บริษัทฯยังสามารถนำผลิตภัณฑ์ที่พัฒนาขึ้นมาสำหรับรถยนต์แต่ละรุ่นในประเทศนั้น
นำเสนอให้กับบริษัทผู้ผลิตเบาะนั่งและชิ้นส่วนสำหรับรถยนต์โดยตรงในต่างประเทศสำหรับรถยนต์รุ่นเดียวกันได้อีกด้วย

การตลาดและสภาวะการแข่งขัน

นโยบายและลักษณะการตลาดของผลิตภัณฑ์และบริการที่สำคัญ

1.  กลยุทธ์ด้านผลิตภัณฑ์

ผลิตภัณฑ์มีคุณภาพและมาตรฐานสูงได้รับการรับรองมาตรฐานสากล ISO/TS 16949:2002 จาก
TUV ซึ่งเป็นที่ยอมรับในอุตสาหกรรมยานยนต์
และสามารถผลิตผลิตภัณฑ์ตามคำสั่งของลูกค้าได้ในทุกความต้องการ (made-to-order)
โดยเป็นการร่วมพัฒนากับบริษัทผู้ผลิตรถยนต์ (Car Maker) โดยบริษัทฯ
มีทีมงานวิศวกรผู้เชี่ยวชาญและเครื่องจักรอันทันสมัย
ปัจจุบันบริษัทมีกำลังการผลิตสำหรับผลิตภัณฑ์สูงสุดถึง 50 ล้านตารางฟุตต่อปี
นอกจากนี้ทางบริษัทยังได้มีการพัฒนาสินค้าใหม่อย่างสม่ำเสมอเพื่อตอบสนองความต้องการของลูกค้าได้มากยิ่ง
โดยเฉพาะผลิตภัณฑ์ที่ปลอดภัยกับสิ่งแวดล้อม เช่น หนังปลอดสารโครเมียม (Chrome-free
leather) เป็นผลิตภัณฑ์ที่ปลอดภัยกับสิ่งแวดล้อม รวมไปถึงหนังนวัตกรรมใหม่ เช่นท้องฟอก (
Split Leather ) เพื่อตอบสนองความต้องการของลูกค้าได้มากยิ่งขึ้น

2.  กลยุทธ์ด้านการบริการ

การสร้างความพึงพอใจสูงสุดแก่ลูกค้า ถือเป็นหนึ่งในเป้าหมายหลักในการดำเนินงานของบริษัทฯ
ทางบริษัทฯจึงมีการพัฒนาบริการอย่างต่อเนื่องทั้งในด้านคุณภาพของผลิตภัณฑ์
การส่งมอบที่ตรงเวลาและราคาที่เหมาะสม
โดยเฉพาะด้านการส่งมอบซึ่งทางบริษัทฯตระหนักเป็นอย่างยิ่งว่า
สายการผลิตของลูกค้าไม่สามารถจะหยุดได้หากมีการวางแผนไปแล้ว
ทางบริษัทฯจึงได้มีการเตรียมกำลังการผลิตอย่างมากเพื่อรองรับความต้องการที่สูงขึ้นอย่างต่อเนื่อง

3.  กลยุทธ์ด้านราคา

ทางบริษัทฯได้มีการพัฒนาผลิตภัณฑ์อย่างต่อเนื่อง
เพื่อให้เกิดความเหมาะสมทั้งในด้านคุณภาพและราคา
โดยเฉพาะอย่างยิ่งเพื่อให้ตรงกับความต้องการของลูกค้า
โดยยังสามารถรักษาระดับกำไรให้อยู่ในระดับที่เหมาะสมด้วย
ทั้งนี้ทางบริษัทฯได้มีการจัดตั้งทีมพัฒนาผลิตภัณฑ์ในการศึกษาและดูแลงานดังกล่าวโดยเฉพาะ

4.  กลยุทธ์ด้านการตลาด

นอกเหนือจากการตอบสนองความต้องการปกติของลูกค้าทั้งในด้านคุณภาพ การส่งมอบ
และราคาที่เหมาะสมแล้ว ทางบริษัทฯจะเพิ่มทางเลือกโดยการเสนอผลิตภัณฑ์ใหม่ ๆ
ให้กับลูกค้าเพื่อเป็นทางเลือกต่อไป
โดยการดำเนินกิจกรรมดังกล่าวจะดำเนินการอย่างใกล้ชิดกับบริษัทผู้ผลิตรถยนต์และบริษัทผู้ผลิตเบาะนั่งและชิ้นส่วนสำหรับรถยนต์โดยตรง
อาทิเช่น การสำรวจความต้องการและความชอบของผู้ใช้รถยนต์ที่มีต่อวัสดุที่นำมาทำเบาะนั่ง
ทั้งในด้านลวดลายและสีสัน
เพื่อประโยชน์ในการพัฒนาผลิตภัณฑ์ที่ตรงกับความต้องการและความชอบของผู้ใช้รถยนต์ให้มากที่สุด

5.  กลยุทธ์ด้านการเสริมสร้างและรักษาสัมพันธภาพกับลูกค้า

ให้ความสำคัญในการสร้างและรักษาสัมพันธภาพกับลูกค้า ด้วยการตอบกลับที่รวดเร็ว
มีประสิทธิภาพและตรงจุด รวมทั้งมีการติดตามผลจากลูกค้าอย่างสมบูรณ์แบบและอย่างมีประสิทธิภาพ
เพื่อทำให้ลูกค้าเกิดความมั่นใจในระบบบริหารงานของบริษัทฯ
และเพื่อสร้างความพึงพอใจอย่างสูงสุดต่อลูกค้า

6.  กลยุทธ์ด้านการพัฒนาบุคลากรและเทคโนโลยี

บริษัทฯ ยึดถือนโยบายพัฒนาบุคลากรควบคู่ไปกับเทคโนโลยี
ด้วยการสร้างสรรค์ความสามารถของบุคลากรผ่านการฝึกอบรมและการเรียนรู้พร้อมไปกับการทำงาน
(On the Job Training)
โดยยึดถือระดับเทคโนโลยีผู้ผลิตระดับโลกเป็นเป้ามาตรฐานในการเรียนรู้และพัฒนาเทคโนโลยี
เน้นการทบทวนกระบวนการผลิตที่มีคุณภาพและประสิทธิภาพให้มากขึ้น

ข้อได้เปรียบในการแข่งขัน

บริษัทฯ เชื่อว่าข้อได้เปรียบในการแข่งขันที่สำคัญของบริษัทฯ มีดังนี้

1. บริษัทฯ
เป็นหนึ่งในผู้นำการผลิตเบาะหนังรถยนต์และอุปกรณ์ตกแต่งภายในรถยนต์ที่ใช้หนังเป็นส่วนประกอบ
โดยมีศักยภาพที่โดดเด่นในด้านการผลิตสินค้าที่ต้องการความประณีตในการตัดเย็บ
เนื่องจากแรงงานของบริษัทเป็นแรงงานที่มีฝีมือที่ได้รับการพัฒนามาอย่างต่อเนื่อง
รวมถึงความน่าเชื่อถือทางด้านคุณภาพของผลิตภัณฑ์ การบริการ
และการวิจัยและพัฒนาผลิตภัณฑ์อีกด้วย

บริษัทฯ มีบุคลากรซึ่งมีคุณภาพ
และมีเทคโนโลยีการผลิตและเครื่องจักรที่ทันสมัยแห่งหนึ่งของอุตสาหกรรมฟอกหนังของประเทศไทย
อันเป็นปัจจัยสำคัญที่ทำให้บริษัทฯ
สามารถนำเสนอผลิตภัณฑ์และบริการที่เหมาะสมกับความต้องการของลูกค้า
รวมถึงการให้บริการที่มีประสิทธิภาพและได้ระดับมาตรฐานสากล รวมทั้งบริษัทฯ
มุ่งเน้นการควบคุมคุณภาพในทุกขั้นตอนเพื่อความน่าเชื่อถือและมั่นใจ
ด้วยการตรวจสอบและทดสอบคุณภาพภายใต้เครื่องมืออุปกรณ์ที่ทันสมัยของห้องตรวจสอบ (Test
Laboratory Room) ทั้งนี้ ตั้งแต่ปี 2544 บริษัทฯ ได้รับการรับรองระบบ ISO 9002:1994 /
QS-9000:1998 จากสถาบัน TUV และในเดือนกรกฎาคม 2547 ได้นำระบบ ISO/TS 16949
มาใช้เป็นแนวทางในการบริหารงานแทน ISO-9002 / QS-9000 และ
บริษัทได้รับการรับรองระบบ ISO/IEC 17025 จากสำนักงานมาตรฐานผลิตภัณฑ์อุตสาหกรรม ในปี
2549 โดยปัจจุบัน มาตรฐานระบบการจัดการสิ่งแวดล้อม ISO 14001
ได้เป็นเรื่องสำคัญระดับโลกที่สอดคล้องกับแนวทางการแข่งขันทางการค้าระหว่างประเทศ
ที่มุ่งเน้นในเรื่องระบบคุณภาพและสิ่งแวดล้อม ซึ่งจะมีผลกระทบต่อการดำเนินธุรกิจ
รวมทั้งมาตรฐานดังกล่าวยังได้รับการยอมรับอย่างแพร่หลายและเป็นกลไกสำคัญในการอนุรักษ์สิ่งแวดล้อม
เพื่อให้เกิดการพัฒนาอย่างยั่งยืน ซึ่งในปัจจุบันบริษัทฯ
อยู่ในระหว่างการดำเนินการพัฒนาเพื่อทำการรับรองระบบ ISO 14001
จากสำนักงานมาตรฐานผลิตภัณฑ์อุตสาหกรรม กระทรวงอุตสาหกรรม
จึงมั่นใจได้ว่าระบบการจัดการและระบบการควบคุมคุณภาพ
รวมถึงความรับผิดชอบต่อสิ่งแวดล้อมของบริษัทฯ จะได้รับการพัฒนาอย่างไม่หยุดนิ่ง
และเป็นไปตามมาตรฐานสากลซึ่งเป็นที่ยอมรับจากทั่วโลก นอกจากนี้
การพัฒนาผลิตภัณฑ์ได้เป็นไปอย่างต่อเนื่องโดยทีมงานผู้เชี่ยวชาญมีความรู้และประสบการณ์เกี่ยวกับการฟอกหนังและผลิตหนังโดยเฉพาะ
จึงทำให้ผลิตภัณฑ์หนังมีคุณภาพที่สูงขึ้น
สามารถตอบสนองต่อความต้องการและพฤติกรรมของผู้บริโภคได้เป็นอย่างดีและเหมาะสม

จากปัจจัยดังกล่าว ทำให้ลูกค้าส่วนใหญ่มีความมั่นใจต่อคุณภาพผลิตภัณฑ์ของบริษัทฯ โดยบริษัทฯ
สามารถรักษาและดำรงไว้ซึ่งความสัมพันธ์ที่ยาวนานกับลูกค้าของบริษัทฯ
ซึ่งสามารถเห็นได้จากการที่ลูกค้ารายเดิมมีการสั่งซื้ออย่างต่อเนื่องด้วยปริมาณการสั่งซื้อที่เพิ่มขึ้น

2. ผู้บริหารมีวิสัยทัศน์ที่กว้างไกลและมีประสบการณ์ในอุตสาหกรรมฟอกหนังมานานกว่า 30 ปี
ทำให้สามารถบริหารจัดการบริษัทฯ
ให้มีความพร้อมในการผลิตด้วยการวางแผนการผลิตล่วงหน้าเพื่อรองรับคำสั่งซื้อในอนาคต
และควบคุมต้นทุนการผลิตเพื่อการแข่งขันได้อย่างมีประสิทธิภาพ

คณะผู้บริหารของบริษัทฯ มีประสบการณ์ในธุรกิจอุตสาหกรรมฟอกหนังมามากกว่า 30 ปี จึงสามารถนำความรู้ความสามารถที่มีอยู่มาผสมผสานกับเทคโนโลยีในปัจจุบัน จึงเป็นปัจจัยที่สนับสนุนให้บริษัทฯ แข็งแกร่ง สามารถตอบสนองต่อการเปลี่ยนแปลงของปัจจัยภายนอกได้เป็นอย่างดี และด้วยประสบการณ์ของผู้บริหารและบุคลากรของบริษัทฯ ทำให้สามารถการจัดการวางแผนกำลังการผลิตล่วงหน้า เพื่อให้บริษัทฯ มีความพร้อมสำหรับการรองรับคำสั่งซื้อในอนาคตด้วยการจัดหาบุคลากรที่มีความเชี่ยวชาญและเครื่องจักรที่ทันสมัยให้มีกำลังการผลิตที่เพียงพอ รวมทั้งการพัฒนาผลิตภัณฑ์ซึ่งจะเป็นทั้งการพัฒนาผลิตภัณฑ์ใหม่ๆ เพื่อนำเสนอแก่ผู้ผลิตรถยนต์ และการพัฒนาผลิตภัณฑ์ร่วมกับผู้ผลิตรถยนต์ และผู้ผลิตเบาะหนังและชิ้นส่วนหนังสำหรับรถยนต์โดยตรง (First Tier Original Equipment Manufacturers) ซึ่งจะต้องจัดการให้ขั้นตอนการผลิตมีความพร้อมเพียงพอที่จะรองรับผลิตภัณฑ์ใหม่ที่ได้พัฒนาขึ้น นอกจากนั้น ผู้บริหารยังมีประสบการณ์และความเชี่ยวชาญในการควบคุมต้นทุนการผลิตในทุกขั้นตอนผ่านบุคลากรที่มีคุณภาพและได้รับการฝึกอบรมเป็นอย่างดี โดยเริ่มจากการจัดหาวัตถุดิบที่มีคุณภาพด้วยต้นทุนที่สามารถแข่งขันได้ ลดระยะเวลาการสต็อควัตถุดิบให้น้อยที่สุดแต่มีความเพียงพอต่อการผลิต พร้อมทั้งบริหารให้มีความสูญเสียจากการผลิตให้น้อยสุด เพื่อให้ต้นทุนในการผลิตของบริษัทฯ สามารถแข่งขันกับคู่แข่งได้อย่างมีประสิทธิภาพ

3. บริษัทฯ
มีศักยภาพและมีความพร้อมในการขยายตัวควบคู่กับการเติบโตอย่างต่อเนื่องของอุตสาหกรรม

บริษัทผู้ผลิตรถยนต์จากต่างประเทศ ได้แก่ โตโยต้า, ฮอนด้า, ฟอร์ด, นิสสัน, มิตซูบิชิ, จีเอ็ม,
ไครสเลอร์ เป็นต้น
ได้เข้ามาตั้งฐานการผลิตในประเทศไทยเพื่อผลิตรถยนต์ส่งออกไปยังต่างประเทศ
ทำให้อุตสาหกรรมยานยนต์ในประเทศไทยมีการเติบโตที่ก้าวกระโดดอย่างต่อเนื่อง
จึงเป็นเหตุให้ธุรกิจผลิตหนังที่ใช้สำหรับเบาะรถยนต์มีโอกาสขยายตลาดได้มากยิ่งขึ้นตามการขยายตัวของอุตสาหกรรมผลิตรถยนต์
ประกอบกับการเปลี่ยนแปลงของพฤติกรรมของผู้บริโภคมีปัจจัยบวกต่อธุรกิจบริษัทฯ กล่าวคือ
เริ่มมีความนิยมเบาะนั่งในรถยนต์ที่ผลิตจากหนังสัตว์แท้มากกว่าเบาะที่ผลิตด้วยวัสดุอื่นๆ ซึ่งได้แก่
ผ้าและหนังเทียม ดังนั้น การผลิตรถยนต์จึงมีแนวโน้มเพิ่มขึ้นที่จะติดตั้งเบาะหนังเป็นอุปกรณ์มาตรฐาน
เนื่องจากกลุ่มลูกค้าเป้าหมายรถยนต์มีพฤติกรรมการบริโภคที่เชื่อถือคุณภาพของเบาะหนังมากกว่าเบาะที่ทำจากวัตถุดิบอื่นๆ
นอกจากนั้น ในปัจจุบัน
อุตสาหกรรมผลิตหนังเบาะรถยนต์และหนังพวงมาลัยรถยนต์มีคู่แข่งขันในประเทศจำนวน 4 ราย
จากปัจจัยดังที่กล่าวมา บริษัทฯ เชื่อว่าด้วยศักยภาพของบริษัทฯ ทำให้บริษัทฯ
มีโอกาสในการขยายตลาดหรือเพิ่มส่วนแบ่งทางการตลาดในอนาคตได้
รวมทั้งการขยายตัวไปยังตลาดต่างประเทศ โดยนโยบายเขตการค้าเสรี (Free Trade Area
หรือ “FTA”) ที่มีเป้าหมายลดภาษีศุลกากรระหว่างกันภายในกลุ่มประเทศที่มีข้อตกลง FTA ร่วมกัน
ที่จะส่งผลให้สินค้าที่ผลิตในประเทศไทยมีศักยภาพในการแข่งขันสูงขึ้นในตลาดต่างประเทศ
โดยในกรณีของสินค้ายานยนต์และชิ้นส่วน
ประเทศไทยมีต้นทุนที่ได้เปรียบในการส่งออกไปยังประเทศอินเดีย ประเทศญี่ปุ่น
ประเทศสหรัฐอเมริกา และประเทศออสเตรเลีย เป็นต้น

ลักษณะลูกค้าและกลุ่มลูกค้าเป้าหมาย

ลักษณะลูกค้า

1.  ลูกค้าในประเทศ

ผู้ผลิตเบาะนั่งและชิ้นส่วนสำหรับรถยนต์โดยตรง (1^(st) Tier OEM)
ให้กับผู้ผลิตรถยนต์ซึ่งเป็นกลุ่มลูกค้าหลักของบริษัทฯ
ลูกค้าได้นำผลิตภัณฑ์ของบริษัทฯไปใช้สำหรับการผลิตเพื่อจำหน่ายในประเทศ
รวมทั้งนำส่งออกไปยังต่างประเทศ ทั้งในรูปของรถยนต์สำเร็จรูปและชิ้นส่วนพร้อมประกอบ
(Component knock-down) อย่างไรก็ตาม การที่บริษัทฯ
สามารถจะได้รับคำสั่งซื้อจากลูกค้าได้นั้น บริษัทฯ
จะต้องได้รับการคัดเลือกจากผู้ผลิตรถยนต์ดังกล่าวให้เป็นผู้ผลิตเบาะหนังแท้และชิ้นส่วนหนังสำหรับรถยนต์โดยอ้อมของผู้ผลิตรถยนต์
ด้วยการร่วมพัฒนาผลิตภัณฑ์กับผู้ผลิตรถยนต์ ดังนั้น จึงถือว่า บริษัทฯ มีลูกค้าโดยตรง คือ
ผู้ผลิตเบาะนั่งและชิ้นส่วนสำหรับรถยนต์โดยตรง และมีลูกค้าโดยอ้อม คือ ผู้ผลิตรถยนต์ สำหรับปี
2555สัดส่วนการจำหน่ายให้ผู้ผลิตเบาะนั่งและชิ้นส่วนสำหรับรถยนต์โดยตรง (1^(st) Tier OEM)
ภายในประเทศมีประมาณร้อยละ 84

2.  ลูกค้าต่างประเทศ

ผลิตภัณฑ์ที่ทางบริษัทฯ ส่งออกไปยังต่างประเทศนั้น
จะจำหน่ายให้กับผู้ผลิตเบาะนั่งและชิ้นส่วนสำหรับรถยนต์โดยตรง (1^(st) Tier OEM)
เพียงระดับเดียว ปัจจุบัน ประเทศที่บริษัทฯส่งผลิตภัณฑ์ไปจำหน่าย ได้แก่ ฟิลิปปินส์ สหรัฐอเมริกา
อินโดนีเซีย มาเลเซีย เวียดนาม ออสเตรเลีย อินเดีย และปากีสถาน

มูลค่าและสัดส่วนของการจำหน่ายในประเทศต่อการจำหน่ายต่างประเทศ

(หน่วย: ล้านบาท)

กลุ่มลูกค้าเป้าหมาย

บริษัทฯ มีนโยบายที่จะขยายธุรกิจโดยการส่งผลิตภัณฑ์ไปยังต่างประเทศโดยเฉพาะฝั่งยุโรป
ซึ่งบริษัทฯ จะต้องนำเสนอผลิตภัณฑ์และราคาให้แก่ลูกค้า
และต้องพัฒนาและปรับปรุงผลิตภัณฑ์ทั้งคุณภาพและรูปแบบให้เป็นไปตามข้อกำหนดและความต้องการของลูกค้า
โดยลูกค้ากลุ่มเป้าหมายของบริษัทฯ คือ
ผู้ผลิตเบาะนั่งและชิ้นส่วนสำหรับรถยนต์โดยตรงของผู้ผลิตรถยนต์ (Original Equipment
Manufactory) ซึ่งบริษัทฯเล็งเห็นว่ายังมีช่องว่างที่จะขยายตลาดออกไปได้อีกมาก
เนื่องจากความนิยมในเบาะรถยนต์ที่ใช้วัสดุที่เป็นหนังสัตว์แท้ได้รับความนิยมเพิ่มมากขึ้น และบริษัทฯ
มีความพร้อมทั้งทางด้านมาตรฐานคุณภาพของผลิตภัณฑ์ และกำลังการผลิต
ในขณะเดียวกันก็ยังคงรักษาลูกค้าเดิมทั้งภายในประเทศ และต่างประเทศ ทั้งนี้
ลูกค้าในต่างประเทศของบริษัทฯ นั้น เป็นลูกค้าโดยตรงที่บริษัทฯ ส่งผลิตภัณฑ์ไปจำหน่าย
ไม่รวมการที่ผู้ผลิตเบาะนั่งและชิ้นส่วนสำหรับรถยนต์โดยตรงของผู้ผลิตรถยนต์ และบริษัทผู้ผลิตรถยนต์
นำผลิตภัณฑ์ของบริษัทฯ ไปส่งออกยังต่างประเทศในรูปของรถยนต์สำเร็จรูป

บริษัทฯ
ได้รับความไว้วางใจให้ผลิตหนังสำหรับเบาะที่นั่งรถยนต์และอุปกรณ์ตกแต่งภายในรถยนต์ที่ใช้หนัง
ได้แก่ พวงมาลัย กระปุกเกียร์ เป็นต้น สำหรับรถยนต์กว่า 30 รุ่น
ทั้งในและต่างประเทศโดยมีรถยนต์รุ่นปัจจุบันในตลาด ดังต่อไปนี้

รุ่นรถยนต์ที่ใช้ผลิตภัณฑ์ของบริษัทฯในปี 2555 โดยแยกตามประเทศ

[]

หมายเหตุ

  --------------------------------------------------------------- -- -- -- -- -- -- -- --
  * Current Model 2556                                                                 

  ** Expecting Model 2556                                                              
  --------------------------------------------------------------- -- -- -- -- -- -- -- --

นโยบายราคา

การตั้งราคานั้น บริษัทฯ จะตั้งราคาจากต้นทุนแล้วบวกส่วนเพิ่ม (Cost Plus Margin)
ซึ่งจะคำนึงถึงปริมาณการสั่งซื้อ ความสัมพันธ์ทางธุรกิจกับลูกค้าแต่ละราย
และการแข่งขันของอุตสาหกรรม รวมทั้งราคากลางที่กำหนดโดยของบริษัทผู้ผลิตรถยนต์ โดยบริษัทฯ
จะเสนอราคาให้แก่บริษัทผู้ผลิตรถยนต์ (ซึ่งบริษัทฯ
อาจจะเสนอราคาสูงหรือต่ำกว่าราคากลางที่กำหนดโดยของบริษัทผู้ผลิตรถยนต์ก็ได้)
เพื่อแข่งขันกับผู้ที่เป็นผู้ผลิตหนังแท้สำหรับรถยนต์โดยอ้อม (2^(nd) Tier OEM) รายอื่นๆ
ปัจจุบันมีผู้ผลิตทั้งหมดในประเทศไทยมีจำนวน 2 - 3 ราย ทั้งนี้
การที่ผู้ผลิตหนังแท้สำหรับรถยนต์โดยอ้อมจะสามารถเข้าร่วมเสนอราคาให้แก่บริษัทผู้ผลิตรถยนต์ได้นั้น
บริษัทผู้ผลิตรถยนต์จะต้องเข้ามาตรวจสอบระบบการทำงาน กระบวนการผลิต
คุณภาพผลิตภัณฑ์และบริการของผู้ผลิตเสียก่อน
เพื่อยืนยันความพร้อมในการที่จะเป็นผู้ผลิตสำหรับรถยนต์ในแต่ละรุ่น อย่างไรก็ตาม เมื่อบริษัทฯ
ได้รับเลือกให้เป็นผู้ผลิตหนังแท้สำหรับรถยนต์โดยอ้อมของบริษัทผู้ผลิตรถยนต์แล้ว
ผู้ที่สั่งซื้อสินค้าจากบริษัท คือ ผู้ผลิตเบาะนั่งและชิ้นส่วนสำหรับรถยนต์โดยตรงของผู้ผลิตรถยนต์
(1^(st) Tier OEM) มิใช่ตัวของบริษัทผู้ผลิตรถยนต์เอง

การจำหน่ายและช่องทางการจำหน่าย

บริษัทฯ จำหน่ายผลิตภัณฑ์ให้แก่ลูกค้าที่เป็น ผู้ผลิตเบาะนั่งและชิ้นส่วนสำหรับรถยนต์โดยตรง
(1^(st) Tier OEM) ทั้งในและต่างประเทศโดยตรง โดยบริษัทฯ
มีฝ่ายการตลาดทำหน้าที่รับผิดชอบทำการตลาดทั้งในและต่างประเทศเอง อย่างไรก็ตาม
ในกรณีมีผู้แนะนำลูกค้าให้แก่บริษัทฯ เพื่อขยายตลาดไปสู่ลูกค้ารายใหม่ทั้งในและต่างประเทศ บริษัทฯ
จะมีการให้ผลตอบแทนในรูปค่านายหน้า (Commission) แก่ผู้แนะนำนั้นๆ

สภาพการแข่งขันภายในอุตสาหกรรม

ทิศทางอุตสาหกรรมรถยนต์ไทยในปี 2556 นั้น คาดว่าน่าจะเป็นอีกปีที่ดีสำหรับอุตสาหกรรม
โดยเฉพาะในส่วนของตลาดส่งออกที่การโยกกำลังการผลิตกลับมาเพื่อส่งออกมากขึ้นน่าจะทำให้การส่งออกยังคงขยายตัวได้ดีและทำสถิติสูงสุดเป็นประวัติการณ์ได้ต่อที่ระดับ
1,230,000 ถึง 1,290,000 คัน ขยายตัวร้อยละ 20 ถึง 26
ซึ่งจะไปช่วยชดเชยตลาดในประเทศที่อาจจะหดตัวลงเล็กน้อยที่ร้อยละ 2 ถึง 7
หรือคิดเป็นยอดขายประมาณ 1,340,000 ถึง 1,410,000 คัน
หลังจากที่ผลของโครงการรถยนต์คันแรกทำให้ความต้องการรถยนต์ในอนาคตถูกดึงไปใช้แล้วล่วงหน้า
และส่งผลให้ยอดขายในช่วงครึ่งหลังมีโอกาสหดตัวลงจากช่วงเดียวกันในปี 2555
ซึ่งการส่งออกรถยนต์ที่เข้าไปช่วยชดเชยการหดตัวดังกล่าว ทำให้การผลิตรถยนต์ปี 2556
นี้มีโอกาสทำสถิติสูงสุดเป็นประวัติการณ์ได้เช่นเดียวกันที่ตัวเลขระหว่าง 2,500,000 ถึง
2,600,000 คัน หรือขยายตัวร้อยละ 5 ถึง 9

อุตสาหกรรมเบาะหนังสำหรับรถยนต์

หนังสำหรับทำเบาะรถยนต์ได้รับความนิยมเพิ่มขึ้นอย่างมากจากในอดีตเนื่องจากคุณภาพที่คงทน
ทำความสะอาดง่าย
และช่วยเสริมความหรูหราให้กับรถยนต์นั้นทำให้ธุรกิจผลิตเบาะหนังรถยนต์เริ่มมีความรุนแรงในการแข่งขันมากขึ้น
เนื่องจากเป็นสินค้าที่ตลาดต้องการ
อย่างไรก็ดีธุรกิจการผลิตเบาะหนังต้องใช้ความชำนาญเป็นพิเศษทั้งการฟอกหนัง การย้อมการผลิต
และการออกแบบ และต้องใช้เวลาในการพัฒนาด้านคุณภาพให้เป็นที่ยอมรับของค่ายรถยนต์ต่าง ๆ
โดยต้องมีการตรวจสอบอย่างละเอียดในด้านคุณภาพและมาตรฐาน
แต่หากบริษัทสามารถพัฒนาสินค้าให้เป็นที่ยอมรับ
และได้บรรจุชื่อลงในบัญชีรายชื่อของผู้จัดหาผลิตภัณฑ์ของค่ายรถยนต์นั้นๆ บริษัทฯ
จะได้รับความไว้วางใจ และไม่จำเป็นต้องผ่านขั้นตอนการตรวจคุณภาพ
และบริการก่อนการเข้าประมูลราคาครั้งต่อไป

ขั้นตอนการประมูลในอุตสาหกรรมยานยนต์นั้น ช่วงก่อนปี 2547
ผู้ผลิตรถยนต์จะมอบหมายให้บริษัทผู้ผลิตชิ้นส่วนรถยนต์โดยตรง (Tier 1)
เป็นผู้จัดหาผลิตภัณฑ์รถยนต์โดยตรง
แต่เนื่องจากการใช้เบาะหนังแทนเบาะผ้ามีปริมาณสูงขึ้นอย่างต่อนื่อง โดยตั้งแต่ในปี 2548
เป็นต้นมา สัดส่วนของรถยนต์ที่มีเบาะหนังเป็นอุปกรณ์มาตรฐานมากกว่าร้อยละ 10
ของยอดการผลิตรถยนต์ทั้งหมด บริษัทรถยนต์นิยมติดตั้งเบาะหนัง เฉพาะในรถยนต์หรูหรา และ
มีราคาขายสูง (Top Model) เท่านั้น เนื่องจากราคาของวัสดุหนังที่มีราคาสูง อย่างไรก็ตาม
ในปัจจุบัน รถยนต์ระดับกลางต่างๆ ของบริษัทรถยนต์ต่างๆ ก็มีการใช้เบาะหนังมากขึ้นเช่น โตโยต้า
อัสติส และฮอนด้า ซีวิค
เนื่องจากบริษัทรถยนต์ต้องการทำการตลาดในการเสนอรูปแบบการขายต่างๆ เช่นการให้ทางเลือก
(Option) และการติดตั้งเบาะหนังเป็นหนึ่งในทางเลือกที่ผู้บริโภคต้องการมากที่สุด
หรือแม้แต่รถกระบะเองก็ตาม
ได้มีการปรับปรุงห้องโดยสารภายในให้มีความหรูหราและสะดวกสบายมากขึ้น
จึงได้มีการนำหนังแท้มาเป็นวัสดุในการทำเบาะในรถยนต์รุ่นมาตรฐานมากขึ้น
เพื่อเพิ่มทางเลือกให้กับลูกค้ามากขึ้น ทำให้การใช้หนังแท้ทำเบาะรถยนต์มีการเติบโตอย่างมีนัยสำคัญ
โดยผู้ผลิตรถยนต์ต่างๆหันมาจัดหาผู้ผลิตทางอ้อมเอง เพื่อควบคุมต้นทุนในการผลิต
โดยการติดต่อโดยตรงทั้งขั้นตอนการประมูลราคา และการพัฒนาเบาะหนังร่วมกับผู้ผลิตทางอ้อมต่างๆ
ขั้นตอนดังกล่าวทำให้ผู้ผลิตรถยนต์สามารถควบคุมต้นทุนในการผลิตได้อย่างมีประสิทธิภาพมากขึ้น

การจัดหาผลิตภัณฑ์หรือบริการ

ลักษณะการจัดให้ได้มาซึ่งผลิตภัณฑ์และบริการ

1. การผลิตและบริการ

ณ 31 ธันวาคม 2555 บริษัทฯ มีโรงงานจำนวน 7 โรงงาน ตั้งอยู่ในจังหวัดสมุทรปราการ
รายละเอียดของโรงงานมีดังนี้

+-------------------------+------------------------+---------+-------+
| โรงงาน                  | สถานที่ตั้ง                | พ       | ลัก    |
|                         |                        | ื้นที่ใช้สอย | ษณะกร |
|                         |                        |         | รมสิทธิ์ |
|                         |                        | (ตาร    |       |
|                         |                        | างเมตร) |       |
+=========================+========================+=========+=======+
| 1.  โรงงานแห่งที่ 1        | 192 หมู่ 2 ซ.ฟอกหนัง กม.  | 4,500   | เ     |
|                         | 34 ถ.สุขุมวิท ต.บางปูใหม่   |         | จ้าของ |
| (สำหรับบริการรับฟอกหนัง)    | อ.เมือง จ.สมุทรปราการ    |         |       |
|                         | 10280                  |         |       |
+-------------------------+------------------------+---------+-------+
| 2.  โรงงานแห่งที่ 2        | 678 ซ. ที.เจ.ซี ถ.สุขุมวิท  | 4,800   | เ     |
|     (สำหรับบริการทำสีหนัง)  | ต.บางปูใหม่ อ.เมือง       |         | จ้าของ |
|                         | จ.สมุทรปราการ 10280     |         |       |
+-------------------------+------------------------+---------+-------+
| 3.  โรงงานแห่งที่ 3        | 999 ซ. ที.เจ.ซี ถ.สุขุมวิท  | 8,160   | เ     |
|     (สำหรับสายการผลิตที่ 3  | ต.บางปูใหม่ อ.เมือง       |         | จ้าของ |
|     Milling Spraying,   | จ.สมุทรปราการ 10280     |         |       |
|     Embossing,          |                        |         |       |
|     Finishing)          |                        |         |       |
+-------------------------+------------------------+---------+-------+
| 4.  โรงงานแห่งที่ 4        | 999 ซ. ที.เจ.ซี ถ.สุขุมวิท  | 8,940   | เ     |
|     (สำหรับสายการผลิตที่ 4  | ต.บางปูใหม่ อ.เมือง       |         | จ้าของ |
|     Cutting และ         | จ.สมุทรปราการ 10280     |         |       |
|     สายการผลิตที่ 5        |                        |         |       |
|     Sewing)             |                        |         |       |
+-------------------------+------------------------+---------+-------+
| 5.  โรงงานแห่งที่ 5        | 55/5 ซ. ที.เจ.ซี ถ.สุขุมวิท | 1,525   | เ     |
|                         | ต.บางปูใหม่ อ.เมือง       |         | จ้าของ |
|   (ให้ บริษัท ออโตโมทีฟ     | จ.สมุทรปราการ 10280     |         |       |
|   แอ็คเซซโซรี จำกัด เช่า    |                        |         |       |
|   ซึ่งเป็นบริษัทที่นาย องอาจ   |                        |         |       |
|                         |                        |         |       |
|   ดำรงสกุลวงษ์ ถือหุ้นอยู่)    |                        |         |       |
+-------------------------+------------------------+---------+-------+
| 6.  โรงงานแห่งที่ 6        | 1111 ซ. ที.เจ.ซี ถ.สุขุมวิท | 15,000  | เ     |
|                         | ต.บางปูใหม่ อ.เมือง       |         | จ้าของ |
|   (สำหรับสายการผลิตที่ 1:   | จ.สมุทรปราการ 10280     |         |       |
|   ฟอกหนัง และ            |                        |         |       |
|   สำหรับสายการผลิตที่ 2.1   |                        |         |       |
|   ย้อมหนัง)               |                        |         |       |
+-------------------------+------------------------+---------+-------+
| 7.  โรงงานแห่งที่ 7        | 775 นิคมอุตสาหกรรมบางปู   | 16,000  | เ     |
|                         | หมู่2 ซอย4 ต.บางปูใหม่     |         | จ้าของ |
|   (สำหรับสายการผลิตที่ 2.2  | อ.เมือง จ.สมุทรปราการ    |         |       |
|   Drying Process        | 10280                  |         |       |
|   จนกระทั่งได้หนัง Crust)   |                        |         |       |
+-------------------------+------------------------+---------+-------+
| รวม                     |                        | 58,925  |       |
+-------------------------+------------------------+---------+-------+

หมายเหตุ รายละเอียด มูลค่าทางบัญชี และภาระผูกพัน สามารถดูได้ในหัวข้อที่ 5
ทรัพย์สินที่ใช้ในการประกอบธุรกิจ

2. กำลังการผลิต

ปัจจุบันบริษัทฯ ดำเนินการผลิตเพียงวันละ 1 กะ ในแต่ละกะมีเวลาในการทำงาน กะละ 8 ชั่วโมง
และอัตรากำลังการผลิตจากสายการผลิตของ โรงงานแห่งที่ 1 - 7 ดังต่อไปนี้

+--------------+-------+-------+-------+-------+------+------+------+
| สายการผลิต    | ฟ     | ย     | พ     | Cut   | เย็บเ | Cut  | เย   |
|              | อกหนัง | ้อมสีพื้น | ่นสีหนัง | Part  | บาะร | Part | ็บพวง |
|              |       |       |       |       | ถยนต์ | พวง  | มาลัย |
|              |       |       |       | เบาะ  |      | มาลัย |      |
|              |       |       |       | รถยนต์ |      |      |      |
+--------------+-------+-------+-------+-------+------+------+------+
|              | (ตาร  | (ตาร  | (ตาร  | (ตาร  | (คัน) | (วง) | (วง) |
|              | างฟุต) | างฟุต) | างฟุต) | างฟุต) |      |      |      |
+--------------+-------+-------+-------+-------+------+------+------+
| กำ           | 56,57 | 60,10 | 45,99 | 19,60 | 118  | 168  | 108  |
| ลังการผลิตเต็มที่ | 1,429 | 4,348 | 1,800 | 1,799 | ,200 | ,000 | ,000 |
+--------------+-------+-------+-------+-------+------+------+------+
| ปริมาณ        | 29,03 | 22,76 | 33,45 | 15,70 | 73   | 100  | 27   |
| การผลิตจริงต่อปี | 6,000 | 8,687 | 8,273 | 1,073 | ,160 | ,340 | ,906 |
+--------------+-------+-------+-------+-------+------+------+------+
| อัตรา         | 51%   | 38%   | 72.7% | 80%   | 62%  | 60%  | 26%  |
| การใช้กำลังผลิต |       |       |       |       |      |      |      |
+--------------+-------+-------+-------+-------+------+------+------+

ปัจจุบันบริษัทฯ ไม่มีการหยุดสายการผลิตเพื่อซ่อมบำรุงเครื่องจักรประจำปี (Shut Down period)
โดยบริษัทฯ ยังดำเนินการตามนโยบายการจัดทำระบบการซ่อมบำรุงรักษาเครื่องจักรเชิงป้องกัน
(Preventive Maintenance) ทั้งเครื่องจักรเก่า
และเครื่องจักรใหม่ตามตารางการซ่อมบำรุงอย่างต่อเนื่อง เพื่อให้เครื่องจักรมีสภาพพร้อมใช้งาน
ทั้งนี้บริษัทฯ ยังไม่เคยประสบปัญหาเครื่องจักรขัดข้อง ทำให้ต้องหยุดการผลิตเป็นเวลานาน

นโยบายการผลิต

บริษัทฯ มีความมุ่งมั่น และเจตนารมณ์ที่จะเสนอผลิตภัณฑ์หนังแท้ที่มีคุณภาพสูงให้แก่ลูกค้า
จึงพิถีพิถันทุกๆขั้นตอนการผลิต โดยเริ่มตั้งแต่ ขั้นตอนการคัดสรรวัตถุดิบที่มีคุณภาพ บริษัทฯ
ยังมุ่งเน้นที่จะพัฒนาและรักษาคุณภาพของผลิตภัณฑ์ให้ตรงตามมาตรฐานผลิตภัณฑ์ของลูกค้า
ซึ่งในแต่ละขั้นตอนการผลิต จะถูกควบคุม ตรวจสอบ และทดสอบโดยบุคลากรผู้เชี่ยวชาญ
และมีความชำนาญเฉพาะด้านต่างๆ เพื่อให้ได้ผลิตภัณฑ์ที่มีคุณภาพ ตรงตามความต้องการของลูกค้า
และลดความสูญเสียต่างๆ ที่สามารถเกิดขึ้นในทุกๆ ขั้นตอนการผลิตให้เกิดขึ้นน้อยที่สุด

ซึ่งทุกขั้นตอนการผลิต บริษัทฯ มุ่งเน้นความเป็นมิตรต่อสิ่งแวดล้อม และชุมชน
ตลอดจนถึงการส่งมอบผลิตภัณฑ์ที่ตรงเวลา ทั้งนี้ การดำเนินงานในปี 2556 ทางบริษัทฯ ได้คำชม
และรางวัลด้านต่างๆ จากลูกค้า ซึ่งเป็นเครื่องยืนยันถึงความสำเร็จ และความมุ่งมั่นที่จะพัฒนาต่อไป
อย่างต่อเนื่อง อาทิ เช่น

-   QUALITY CONTROL CYCLE “ THE SECOND RUNNER UP “

-   TPS FINAL PRESENTATION “ CERTIFICATE “

-   QA IMPROVEMENT ACTIVITY “ CERTIFICATE “

ขั้นตอนการผลิต

ขั้นตอนการผลิตหลัก สามารถจำแนกเป็น 5 ขั้นตอน ดังนี้

1.  ขั้นตอนการผลิต การฟอกหนังสัตว์

2.  ขั้นตอนการผลิต การย้อมสีพื้น

3.  ขั้นตอนการผลิต การพ่นสี- ลายหนัง

4.  ขั้นตอนการผลิต การตัดชิ้นงาน

5.  ขั้นตอนการผลิต การเย็บ

1.รูปภาพ แสดงลักษณะขั้นตอนการ ฟอกหนังสัตว์

[]

ตาราง แสดงรายละเอียดขั้นตอนการฟอกหนังสัตว์

  ------------------ ------------------------------------------------------
  การตรวจสอบหนังเค็ม   ขั้นตอนการตรวจสอบหนังเค็มที่นำเข้ามา
                     ก่อนจะนำเข้าสู่ขั้นตอนการผลิตต่อไป

  Salted hides       Salted hides incoming inspection prior to further
  process            process.

  การปั่นหนัง           ขั้นตอนการปั่นหนัง เพื่อล้างคราบสิ่งสกปรกต่างๆ หลุดออกจากผิวของหนัง

  Liming process     Paddle drum operates in a rotating motion to further
                     remove material from skin.

  กากถากหนัง          ขั้นตอนการถากหนัง เพื่อขจัดสิ่งสกปรก, ไขมัน
                     และพังผืดที่ติดอยู่บริเวณท้องให้หลุด

  Fleshing proecss   To eliminate fat fitrous tissue and clean the flesh
                     side.

  การผ่าหนังปูน         ขั้นตอนการผ่า เพื่อแยกชั้นระหว่างส่วนผิว และส่วนท้องของหนังออกจากกัน

  Spliting process   Split to separate the grain from second layer to
                     achieve the required thickness at lime stage.

  การสุกหนัง           ขั้นตอนการสุกหนัง ให้เป็นหนังเขียวโดยการผ่านเคมี เพื่อให้หนังมีความนิ่ม
                     และแข็งแรง

  Taning process     Tan the hides to wet blue chemical process to add
                     softness , strength to the fiber of the hide.

  หนังเขียว            หนังเขียว คือหนังที่ผ่านการฟอกหนัง เพื่อรอนำเข้าสู่ขั้นตอนการ ย้อมหนัง

  Wet blue           The hides which have been finished tannage prior to
                     re-tanning in the next step
  ------------------ ------------------------------------------------------

2. รูปภาพ แสดงลักษณะขั้นตอนการย้อมสีพื้น

ตาราง แสดงรายละเอียดขั้นตอนการ ย้อมสีพื้น

  -------------- --------------------------------------------------------
  การรีดน้ำ        ขั้นตอนการรีดเอาน้ำออกจากหนังเขียว เพื่อให้หนังไม่แห้งและเปียกจนเกินไป

  Sammying       Squeezing out water from wet blue by feeding through a
  process        compression roller to achieve proper moisture content.

  การเชียเต้       ขั้นตอนการขัดเอาหนังส่วนท้องออกจากหนังเขียว
                 เพื่อให้หนังมีความหนาตามที่กำหนด

  Shaving        Paddle drum operates in a rotating motion to further
  process        remove material from skin.

  การย้อมสีพื้น      ขั้นตอนการย้อมสีพื้นให้ติดกับตัวหนัง เพื่อให้ได้สีพื้นตามความต้องการ

  Retanning      Retanning is the process where color is introduced to
  proecss        dye the hides. Completion of this process result in
                 crust.

  การขึงหนัง       ขั้นตอนการขึงหนัง เพื่อทำให้หนังแห้งเรียบ และยืดออก
                 (ลดการหงิกงอและพับของหนัง)

  Toggling       Toggling stretches out the hides and removes moisture.
  process        

  การแวคคั่ม       ขั้นตอนการรีดหนัง เพื่อทำให้หนังแห้งเรียบ และยืดออก
                 (ลดการหงิกงอและพับของหนัง)

  Vacuuming      Vacuuming is process to ironing and removes moisture out
  process        of the hides.

  การเชียผิว       ขั้นตอนการขัดผิวของหนังให้มีความเรียบเสมอกันทั่วทั้งผืน
                 และลบรอยตำหนิต่างๆของหนัง

  Buffing        This operation is carried out to remove various natural
  process        marks from the grain side, scars, bites brands, etc.

  การปั่นหนัง       ขั้นตอนการปั่นให้หนังมีความนิ่ม และกำจัดฝุ่นต่างๆ ที่ติดอยู่บนตัวหนัง

  Soft milling   Tumbling process to soften and relax the fiber structure
  process        of the hide.

  การตุ๋นหนัง       ขั้นตอนการตุ๋นให้หนังมีความนิ่มเพิ่มขึ้น และหนังจะมีความแบน (หนังไม่ฟู)

  Crust staking  A massaging like process which adds softness and
  process        uniformity to the hide.

  หนังพื้นรอพ่นสี     หนังพื้น คือหนังที่ผ่านการฟอก และย้อมสีพื้นหนัง เพื่อรอนำเข้าสู่ขั้นตอนการ
                 พ่นสี

  Crust          The leather which has been proceed tanning and
                 re-tanning, in order to go to finishing process
  -------------- --------------------------------------------------------

[][][][][][][][]3. รูปภาพ แสดงลักษณะขั้นตอนการพ่นสี - ลายหนัง

ตาราง แสดงรายละเอียดขั้นตอนการ พ่นสี- ลายหนัง

  ---------------- ------------------------------------------------------
  การตุ๋นหนัง         ขั้นตอนการตุ๋นให้หนังมีความนิ่มเพิ่มขึ้น และหนังจะมีความแบน (หนังไม่ฟู)

  Crust staking    A massaging like process which adds softness and
  process          uniformity to the hide.

  การทาสี           ขั้นตอนการทาสีเพื่อรองสีพื้นบนตัวหนัง

  Color coating    To apply the base color on to the grain surface.
  process          

  การกลิ้งเงา        ขั้นตอนการทำให้หนังเรียบ เพื่อให้ง่ายต่อการพ่นสี

  Roller ironing   Iron leather to achieve an even surface to accept the
  process          color coat..

  G-ROLLER         ขั้นตอนการทาสี เพื่อกลบตำหนิต่างๆบนตัวหนัง

  G-Roller process Coating pigment on grain surface to reduce the marks.

  การพ่นสีหนัง        ขั้นตอนการพ่นสีที่ตัวหนัง เพื่อให้ได้สีตามความต้องการ

  Spray process    Spray color pigment on surface grain.

  การอัดลาย         ขั้นตอนอัดลายลงบนหนังผืนสำเร็จรูป

  Emboss process   To emboss on the finishing leather.

  การพ่นเงา         ขั้นตอนการพ่นเงาลงบนหนังผืนสำเร็จรูป

  Top coat process Spray the top coat on the finishing leather.

  การตรวจสอบ       ขั้นตอนการตรวจสอบตำหนิต่างๆของตัวหนัง

  Visual           Hide inspection process to avoid natural markings and
  inspection       process defects.

  การวัดฟุต          ขั้นตอนการวัดขนาดพื้นที่ตารางฟุตของหนังสำเร็จรูป

  Measuring sq.    Measure area of finished leather in square feet.
  ft.              

  หนังสำเร็จรูป       หนังทำสีสำเร็จ เพื่อรอนำเข้าสู่ขั้นตอนการบรรจุขายเป็นหนังผืน
                   หรือตัดขายเป็นชิ้นงาน

  Finishing        Completely finishing leather for packing and sale out
  leather          by whole or cut piece condition
  ---------------- ------------------------------------------------------

4. รูปภาพ แสดงลักษณะขั้นตอนการ ตัดชิ้นงานสำเร็จรูป

[][][][][][][][][][][][][][][][][][]

ตาราง แสดงรายละเอียดขั้นตอนการ ตัดชิ้นงานสำเร็จรูป

  ------------------- ------------------------------------------------------
  การวาด              ขั้นตอนการวาดแบบตามรูปร่างที่กำหนดไว้บนกระดาษ
                      ให้ได้ชิ้นงานตามรูปแบบที่ต้องการ

  Draw process        Drawing pattern with limit zone as per required lay
                      out

  การปั๊มหนัง            ขั้นตอนการปั๊มแบบกด โดยใช้มีดตัดหนังให้ขาด
                      ตามรูปร่างและขนาดตามที่ลูกค้ากำหนด

  Press cut process   Hydraulic press cut by pattern design tooling

  การเจาะรู            ขั้นตอนการเจาะรู เพื่อทำลวดลายต่างๆ บนชิ้นงานหนัง
                      ตามแบบที่ลูกค้าต้องการ

  Perforate process   Make the desire stripes pattern on the leather by
                      perforating method

  การปั๊มโลโก้           ขั้นตอนการปั๊มโลโก้ เพื่อทำลวดลายต่างๆ บนชิ้นงานหนัง
                      ตามแบบที่ลูกค้าต้องการ

  Press logo process  Make the desire logos pattern on the leather by
                      pressing method

  การทำความสะอาด      ขั้นตอนการทำความสะอาดชิ้นงาน เพื่อกำจัดคราบสกปรก
                      คราบดินสอเทียนหรือฝุ่นหนัง

  Cleaning process    Clean the surface of the leather to eliminate dust and
                      dirty slough

  การจัดคัน             ขั้นตอนการจัดคัน เพื่อรวบรวมชิ้นงานให้ครบจำนวนตามที่ระบุ ข้างกล่อง

  Grouping process    Group the cut pieces of the leather to meet the
                      inquiry quantity

  การตรวจสอบขั้นสุดท้าย   ขั้นตอนการ ตรวจสอบ เพื่อตรวจจับข้อบกพร่อง
                      และคัดแยกของเสียไม่ให้ส่งถึงลูกค้า

  Final inspection    Inspect the products and sort out the defective, not
  process             escape to customer

  การบรรจุ             ขั้นตอนการบรรจุชิ้นงานลงภาชนะ ใช้จัดเก็บ
                      และป้องกันสินค้าเสียหายจากการจัดส่งสินค้า

  Packing process     Put the leather into the standard packaging and ready
                      for delivery

  ชิ้นงานตัดสำเร็จรูป      ชิ้นงานตัดสำเร็จรูป พร้อมส่งลูกค้า

  Leather cut part    The leather which completed cutting put inside the
                      package
  ------------------- ------------------------------------------------------

5. รูปภาพ แสดงลักษณะขั้นตอนการ เย็บชิ้นงาน เบาะรถยนต์

[]

[]

[]

ตาราง แสดงรายละเอียดขั้นตอนการ เย็บชิ้นงานเบาะรถยนต์

  ----------------- ------------------------------------------------------
  การตรวจสอบรับเข้า   ขั้นตอนการตรวจสอบรับเข้าวัตถุดิบ
                    สำหรับงานเย็บก่อนจะนำเข้าสู่ขั้นตอนการผลิตต่อไป

  Incoming process  Inspect the incoming raw material prior to further
                    production process

  การตัดวัตถุดิบ        ขั้นตอนการตัดวัตถุดิบ ประเภทฟองน้ำ, พีวีซี, ผ้าต่างๆ
                    สำหรับใช้ในขั้นตอนการเย็บ

  Cutting process   Raw material cutting such as several foam, PVC and
                    fabric use for sewing

  การจัดเตรียมวัตถุดิบ   ขั้นตอนการจัดเตรียมวัตถุดิบ เพื่อความสะดวก
                    และควบคุมจำนวนวัตถุดิบในการผลิต

  Preparation       The raw material preparation to match with production
  process           quantity and convenience

  การเย็บ            ขั้นตอนการเย็บ เป็นการนำชิ้นงานต่างๆ มาเย็บรวมกัน
                    ตามมาตฐานการผลิตของลูกค้า

  Sewing process    The cut parts sewing assembly together based on
                    customer standard

  การตรวจสอบ        ขั้นตอนการตรวจสอบงานเย็บ เพื่อตรวจจับข้อบกพร่อง
                    และคัดแยกของเสียไม่ให้ส่งถึงลูกค้า

  Inspection        Inspect the products and sort out the defective, not
  process           escape to customer

  การบรรจุ           ขั้นตอนการบรรจุชิ้นงานลงภาชนะ ใช้จัดเก็บ
                    และป้องกันสินค้าเสียหายจากการจัดส่งสินค้า

  Packing process   Put the leather into the standard packaging and ready
                    for delivery

  ชิ้นงานเย็บสำเร็จรูป   ชิ้นงานเย็บสำเร็จรูป พร้อมที่จะประกอบเป็นเบาะสำหรับใช้ในรถยนต์

  Finishing good    The finished trim cover sewing ready for car seat
                    assembly
  ----------------- ------------------------------------------------------

การจัดหาวัตถุดิบหรือผลิตภัณฑ์เพื่อจำหน่าย

วัตถุดิบสำคัญที่ใช้ในการผลิต คือ หนังสัตว์ และสารเคมีสำหรับฟอกย้อม บริษัทฯ พิจารณาจากคุณภาพ
ราคา และความตรงต่อเวลาในการส่งมอบเป็นหลัก
โดยมีการสั่งซื้อวัตถุดิบจากในและต่างประเทศดังนี้

  มูลค่าและสัดส่วนการสั่งซื้อวัตถุดิบปี 2551 ถึง 2555

(หน่วย : ล้านบาท)

[]

มูลค่าสัดส่วนการซื้อวัตถุดิบจากในและต่างประเทศ ปี 2551 ถึงปี 2555

(หน่วย : ล้านบาท)

[]

หนังสัตว์

บริษัทฯ จัดหาหนังสัตว์ ได้แก่
หนังโคหรือหนังกระบือดิบที่ผ่านกระบวนการแปรสภาพโดยการหมักเกลือหรือดองเกลือเพื่อให้เป็นหนังเค็ม
โดยสามารถจัดหาจากผู้ค้าทั้งภายในประเทศและจากต่างประเทศทั้งนี้ บริษัทฯ
จะซื้อหนังสัตว์ที่มีคุณภาพโดยตรงจากผู้ค้าทั้งในและต่างประเทศ
ซึ่งจะเป็นผู้ผลิตหนังเค็มที่มีโรงงานฆ่าสัตว์เอง
หรือเป็นโรงงานที่ผลิตหนังเค็มจากการซื้อหนังดิบแล้วนำมาหมักเกลือหรือดองเกลือ
โดยการซื้อจากต่างประเทศ ได้แก่ เยอรมนี อเมริกากลาง ออสเตเรีย ยุโรป
สำหรับระยะเวลาในการสั่งซื้อวัตถุดิบหนังเค็มจากผู้ค้าในประเทศประมาณ 7 วัน
และจากต่างประเทศประมาณ 45 - 60 วัน

สารเคมี

บริษัทฯ จัดหาสารเคมีสำหรับฟอกย้อม จากผู้จัดหาผลิตภัณฑ์ในประเทศและต่างประเทศ
โดยการซื้อจากต่างประเทศ ได้แก่ สิงคโปร์ ฝรั่งเศส เยอรมนี เอเซียกลาง
ซึ่งมีระยะเวลาในการสั่งซื้อวัตถุดิบสารเคมีจากผู้ผลิตในประเทศประมาณ 15-30 วัน
และจากต่างประเทศประมาณ 30-45 วัน และบริษัทฯ
มีนโยบายในการเก็บสต็อกสารเคมีเป็นระยะเวลาประมาณ 90 วัน

สภาพปัญหาเกี่ยวกับวัตถุดิบ

ที่ผ่านมา บริษัทฯ
ไม่เคยประสบปัญหาขาดแคลนหนังสัตว์และสารเคมีสำหรับการฟอกซึ่งเป็นวัตถุดิบที่สำคัญ
เนื่องจากบริษัทฯ มีนโยบายจัดซื้อวัตถุดิบจากผู้จัดหาวัตถุดิบหลายราย
ที่ได้คุณภาพและมีการติดต่อทางธุรกิจเป็นระยะเวลานาน โดยจะมีการประเมินผู้จัดหาวัตถุดิบทุกเดือน
ในด้านคุณภาพวัตถุดิบ ปริมาณในการจัดส่ง ตลอดจนระยะเวลาในการนำส่ง จนเป็นที่มั่นใจว่าบริษัทฯ
จะมีปริมาณวัตถุดิบเพียงพอไม่ส่งผลกระทบต่อแผนการผลิตของบริษัทฯ และจากการที่บริษัทฯ
เป็นผู้ผลิตผลิตภัณฑ์รายใหญ่และดำเนินธุรกิจต่อเนื่องมาเป็นระยะเวลายาวนาน
และมีความสัมพันธ์อันดีกับผู้จัดหาวัตถุดิบทุกราย
ทำให้สามารถจัดหาวัตถุดิบที่มีมาตรฐานมาใช้ในการผลิตได้อย่างเพียงพอในราคาต้นทุนที่สมเหตุผล
นอกจากนี้ บริษัทฯ
ยังได้แสวงหาแหล่งวัตถุดิบสำรองกระจายไปทั่วประเทศและทั่วโลกทุกภูมิภาคเพื่อป้องกันการขาดแคลนวัตถุดิบในอนาคต
อย่างไรก็ตาม
วัตถุดิบหนังโคและหนังกระบืออาจมีความเสี่ยงจากการเน่าและเสียหายได้ง่ายหากมีการเก็บสต็อกวัตถุดิบนานเกินไป
บริษัทฯ จึงต้องบริหารการเก็บวัตถุดิบหนังเค็มก่อนเข้าสู่กระบวนการผลิตให้ไม่เกินระยะเวลา 7 วัน

ทั้งนี้ ในระยะ 7 ปีที่ผ่านมา บริษัทฯ
ไม่มีการสั่งซื้อวัตถุดิบจากผู้ผลิตหรือจัดจำหน่ายรายใดรายหนึ่งเกินกว่าร้อยละ 30
ของยอดซื้อวัตถุดิบรวม
เนื่องจากมีนโยบายที่จะกระจายการซื้อวัตถุดิบจากผู้ผลิตหรือจัดจำหน่ายหลายราย
เพื่อลดการพึ่งพาวัตถุดิบจากผู้ผลิตหรือจำหน่ายรายใดรายหนึ่ง

ผลกระทบต่อสิ่งแวดล้อม

ขั้นตอนการฟอกหนังจะมีวัสดุเหลือใช้ ได้แก่ เศษหนังเค็มที่ผ่านกระบวนการฟอก ที่เรียกว่า
“หนังกาว” ซึ่งเป็นผลิตภัณฑ์พลอยได้ (By Product)
โดยสามารถขายต่อเพื่อเป็นวัตถุดิบให้แก่ผู้ผลิตอาหารและของเล่นสุนัขต่อไป
จึงไม่มีผลกระทบต่อสิ่งแวดล้อม อย่างไรก็ตาม ในขั้นตอนการฟอกหนังจะก่อให้เกิดน้ำเสีย
โดยน้ำเสียที่เกิดจากขั้นตอนการผลิตจะได้รับการบำบัดโดยผ่านระบบบำบัดน้ำเสียก่อนปล่อยทิ้ง ทั้งนี้
ระบบบำบัดน้ำเสียจะเป็นบ่อบำบัดน้ำเสียส่วนกลางในเขตอุตสาหกรรมฟอกหนัง
ซึ่งโรงงานฟอกหนังสัตว์ของบริษัทฯ ตั้งอยู่
โดยกากโครเมียมที่เหลือจากกระบวนการบำบัดจะถูกแยกออก
และนำไปฝังกลบที่ศูนย์ควบคุมมลพิษโดยบริษัทฯ
จะเสียค่าใช้จ่ายในการบำบัดน้ำเสียให้แก่สมาคมเขตอุตสาหกรรมฟอกหนัง

อย่างไรก็ตาม สำหรับขั้นตอนการผลิตในส่วนของการตัดแต่งหนังจะเกิดวัสดุเหลือใช้ ได้แก่
เศษหนังที่ผ่านกระบวนการฟอกและย้อมสี โดยเศษหนังที่ฟอกและย้อมแล้วนั้น บริษัทฯ
นำไปขายต่อให้แก่ผู้ประกอบการรายเล็กอื่นๆ ที่สามารถนำเศษหนังไปใช้ประโยชน์ได้ต่อไป อาทิ
การนำไปตัดเป็นเส้นเพื่อการจักสาน เป็นต้น และในกรณีที่ยังมีเศษวัสดุเหลือใช้อยู่ บริษัทฯ
จะจ้างบริษัทฯ ภายนอกเพื่อนำไปทำลายตามกรรมวิธีที่ไม่กระทบต่อสิ่งแวดล้อม

ที่ผ่านมา บริษัทฯ ได้ปฏิบัติตามข้อกำหนดของกรมโรงงานอุตสาหกรรม กระทรวงอุตสาหกรรม
ซึ่งมีการตรวจสอบในระยะเวลาตามกำหนดอย่างสม่ำเสมอ ที่ผ่านมา บริษัทฯ
สามารถปฏิบัติตามกฎหมายและข้อกำหนดของทุกหน่วยงานที่กำกับดูแลได้ทุกประการ
โดยไม่มีประวัติการทำผิดเกี่ยวกับผลกระทบต่อสิ่งแวดล้อม ทั้งนี้ตั้งแต่ 31 ธันวาคม 2548 บริษัทฯ
ไม่มีข้อพิพาทหรือถูกฟ้องเกี่ยวกับสิ่งแวดล้อม